Philippus, Dei gratia Aurelianensis episcopus, omnibus presentes litteras inspecturis salutem in Domino. Noverint universi quod Dionysius de Bogiaco, miles, et Adam filius ejusdem, terram illam de qua contentio vertebatur inter ipsos, ex una parte, et abbatem et conventum Sancti Benedicti Floriacensis, ex altera, quitaverunt et concesserunt predictis abbati et conventui Sancti Benedicti pacifice in perpetuum possidendam, fide corporali prestita, promittentes quod in predicta terra nil de cetero reclamabunt. In cujus rei memoriam et testimonium presentes litteras fieri et sigilli nostri munimine fecimus roborari. Actum anno Domini millesimo ducentesimo vicesimo tertio, mense aprili.